BODOLAND रादाब बाक्सा 05 नबेम्बर 2021: गावनि साक्रि मावनानै मोननाय बेथनजोंनो मानास माहारियारि हाग्रामानि भुयानपारा रेनजाव जौसां लुफुंनानै होनायखौ साबायखर बावदों मानास माहारियारि हाग्रामानि बारग दिपुति दिरेक्टर आरो दासिम मानास हाग्रामानि बोसोनगिरि महरै खामानि मावबोनाय रुकुनात बसुमतारी आरो बारग अ एस दि धरनीधर बर’ बिथांमोना । कामेस्वर बर’ बिथांनि उन्दै समनिफ्राइनो हारिमु सिबिनाय बिथिंआव मेथाइ रोजाबनानै गावखौ सिनाइथि होबोनो हानाय आरो हाग्रा बिफानाव साख्रि मावनानैबो गावनि दिउथिफोरखौ मोजांङै सम होनानै खामानि मावबोनायफोरखौबो बाखनायदों बोसोनगिरि रुकुनात बसुमतारी’या । लोगोसे ओनसोलनि मेलेमजिबि समाज सिबियारि बिथांमोना आगोलनिफ्रायनो दाबिबोबाय थानाय बादियै भुयानपारा रेनजनि सानजा बाहागोआव थानाय मानास मावजि गेन्द्रि आरो दावधारानि गेजेराव थाबैनो गोदान रेन्ज गाइसननायनि राहाखौ दिपारटमेन्टजों सावरायनानै थिरांथा खालामनाय जागोनखौबो फोरमायदों रुकुनात बसुमतारी’ बिथांआ ।